Renault stel sy splinternuwe Mégane bekend | Maroela Media
Renault stel sy splinternuwe Mégane bekend
Renault Mégane Foto: Renault
Renault het sopas sy splinternuwe mediumgrootte luikrug bekend gestel. 'n Mooi volwasse ontwerp en vier verskillende enjin-ratkaskombinasies is beskikbaar.
Gewone 1.6 liter viersilinder petrol met 'n 5-spoed handrat wat 85kW lewer, is beskikbaar teen R279 900.
Twee GT-Line opsies, 1.2 liter viersilinder turbo-petrol met 'n 6-spoed handrat of 7-spoed outo wat 97kW bied, jaag jou R339 900 uit die sak vir die handrat en R354 900 vir die outo.
Dan is daar die meneer van die reeks – die Renault Mégane GT, 'n 1.6 liter viersilinder turbo-petrol met 'n 7-spoed dubbelkoppelaar outokas wat teen R449 900 te koop aangebied word. Die GT lewer 151kW en 280Nm wringkrag.
'n Magdom standaarde spesifikasies is beskikbaar op al vier modelle, die 1.6 Dynamique is die intreemodel, die twee GT-LINE modelle volgende met 17"sierwiele, LED dagligte, leerbekleedsel, elektroniese handrem, verhitte bestuurdersitplek en 'n 8.7"navigasiestelsel. Die topmodel GT kry egter 18"sierwiele en ratwisselingspane agter die stuurwiel.
Twee opsionele ekstras wat op die GT-LINE of GT geneem kan word is Blind Spot Warning & Easy Parking vir R10 000 en dan Electrochromatic room miror & Electronic panoramic sunroof vir R10 000.
Die reeks word gedek deur 'n 5 jaar/150 000 km-waarborg en 'n 5 jaar/90 000 km-diensplan.
Ek sien uit na die Mégane. Renault se voertuie was nog nooit alledaags nie… en ek het al self drie besit.